Ενδοποικιλιακή επιλογή σε πληθυσμό σκληρού σιταριού για απόδοση και ποιοτικά χαρακτηριστικά του σπόρου
Creators: name: Κραβαρίτου, Ευθυμία Ιωάννη
Publisher: name: Aristotle University of Thessaloniki
Year: 2016
Subjects: Σκληρό σιτάρι
Γενετική βελτίωση
Μοριακοί δείκτες URP
Durum wheat
Genetic improvement
Molecular markers URP

description: Σκοπός της παρούσας μεταπτυχιακής διατριβής ήταν η ενδοποικιλιακή επιλογή εντός ενός πληθυσμού σκληρού σιταριού, της KRD, με χρήση κυψελωτής γενεαλογικής επιλογής και στόχο τη σταθεροποίηση των μορφολογικών, αγρονομικών και ποιοτικών της γνωρισμάτων με προοπτική την εγγραφή της στον Εθνικό κατάλογο ποικιλιών. Κατά την πρώτη καλλιεργητική περίοδο έγινε αξιολόγηση 5 ποικιλιών σκληρού σιταριού συμπεριλαμβανομένου της ποικιλίας KDR σε σχέδιο πλήρως τυχαιοποιημένων ομάδων και παράλληλα εφαρμόστηκε ενδοποικιλιακή επιλογή στην εν λόγω ποικιλία με βάση την κυψελωτή διάταξη. Κατά τη δεύτερη καλλιεργητική περίοδο, το φυτικό υλικό αποτέλεσαν τα φυτά που επελέγησαν από τον βελτιωτή και το λογισμικό HONEY από την πρώτη καλλιεργητική περίοδο και αξιολογήθηκαν σε συνθήκες χαμηλών εισροών, με τη μέθοδο κινητού μέσου όρου (ΚΜΟ). Τόσο στην πρώτη όσο και στην δεύτερη περίπτωση καταγράφηκαν τα μορφολογικά και αγρονομικά χαρακτηριστικά των φυτών ενώ πραγματοποιήθηκαν και αναλύσεις ποιοτικών χαρακτηριστικών. Τα στοιχεία έδειξαν πως η προς βελτίωση ποικιλία KRD ήταν όψιμης ωρίμανσης, παρουσίασε μέτρια απόδοση, μικρού ύψους φυτά και άριστα ποιοτικά χαρακτηριστικά. Οι επιλογές των καλύτερων ατομικών φυτών πέτυχαν την επιδιωκόμενη ομοιομορφία σε αγρονομικά, μορφολογικά και ποιοτικά χαρακτηριστικά ενώ παράλληλα αποδείχθηκε ότι στην ενδοποικιλιακή επιλογή σε σκληρό σιτάρι τα κριτήρια του βελτιωτή επαρκούν για την επιλογή των καλύτερων φυτών. Κατά την 2η καλλιεργητική περίοδο και λόγω των συνθηκών χαμηλών εισροών, σε συνδυασμό με τα ιδιαίτερα υψηλά επίπεδα βροχόπτωσης, μειώθηκαν σημαντικά τα συστατικά απόδοσης των εξεταζόμενων ποικιλιών και κυρίως των οικογενειών της KRD αλλάζοντας ουσιαστικά την κατάταξη των οικογενειών σε σχέση με την προηγούμενη καλλιεργητική περίοδο. Παρόλα αυτά, η KRD ανταποκρίθηκε καλύτερα σε συνθήκες χαμηλών εισροών σε σχέση με τους μάρτυρες. Τέλος, η χρήση μοριακών δεικτών τύπου URP, βοήθησε στη διάκριση μεταξύ των ειδών σιταριού που συγκρίθηκαν αλλά αποδείχθηκε μέθοδος μειωμένης αποτελεσματικότητας στη διάκριση ποικιλιών σκληρού σιταριού.
description: The purpose of this master thesis was the intra varietal selection in a durum wheat population, KRD, using honeycomb pedigree selection and aimed at stabilizing the morphological, agronomic and qualitative traits for being entered in the National Catalogue of Varieties. During the first growing season, 5 durum wheat varieties were evaluated, including KDR variety, in a randomized complete block design (RCBD). Variety KDR, was also applied to intra-varietal choice based on honeycomb arrangement. During the second growing season, the plant materials were selected by breeders and HONEY software from the first growing season and evaluated to low input conditions, with the moving average method (MA). Both in the first and in the second case, the morphological, agronomic and qualitative characteristics were recorded. The data showed that the variety KRD was delayed maturation, showed moderate yield, low height plants and excellent quality characteristics. The choice of the best individual plants achieved the desired agronomic, morphological and quality characteristics while was proved that, in the intra-varietal selection of durum wheat, the improver’s criteria were more sufficient for selecting the best plants. During the second growing season due to low input conditions, combined with the very high levels of rainfall, significantly decreased the yield components of the tested varieties and especially the families of KRD ,changing the classification of families in relation to the previous growing season. Nevertheless, KRD responded better than varieties-controls, to low input conditions. Finally, the use of molecular markers of type URP, helped to distinguish between wheat species that compared, but they proved ineffective in distinction of durum wheat varieties.